b'\n_START_ARTICLE_\nDe ukjente\n_START_PARAGRAPH_\nDe ukjente er et norsk underholdningsprogram som ble sendt p\xc3\xa5 NRK i 2009, 2010 og i 2012. Programmet var inspirert av Hodejegerne som gikk p\xc3\xa5 NRK fra 2002 til 2004. Programleder i 2009 og i 2010 var Stian Barsnes-Simonsen. I 2012 tok Nadia Hasnaoui over._NEWLINE_Premieren ble sendt 12. september 2009 og hadde i snitt 888\xc2\xa0000 seere.\n_START_SECTION_\nProgrammene\n_START_PARAGRAPH_\nI hvert program skal fire kjendiser fordelt p\xc3\xa5 to lag gjette yrkene til seks ukjente personer. Lagene f\xc3\xa5r etter tur lov \xc3\xa5 teste en av de ukjente i det yrket de tror han eller hun har, og det laget som har flest ukjente p\xc3\xa5 riktig yrke, vinner. Det tapende laget m\xc3\xa5 vikariere en dag for en av de ukjente. Denne delen av programmet ble tatt bort i 3.sesong. Da ble ogs\xc3\xa5 studioet renovert.'